
     Bucureşti, 18.10.2016                                                                                                                      
        BIROULUI  PERMANENT  

                                                                        AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege                pentru aprobarea Ordonanţei de urgenţă a Guvernului nr. 51/2013 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, transmis Comisiei pentru politică economică, reformă şi privatizare şi Comisiei juridice, de disciplină şi imunităţi, în vederea examinării în fond, în procedură de urgență, cu adresa nr. PL-x 264 din 2 septembrie 2013, înregistrată sub nr. 4c-1/222, respectiv nr. 4c-11/939 din 3 septembrie 2013,                                           Camera Deputaţilor fiind Cameră decizională. 
În raport cu obiectul şi conţinutul reglementării, iniţiativa legislativă face parte din categoria legilor ordinare.
                    VICEPREŞEDINTE                                                   PREŞEDINTE   

        Aurel VAINER                                                   Bogdan Liviu CIUCĂ
[image: image2.png]ROMANIA




  PARLAMENTUL  ROMÂNIEI
 CAMERA DEPUTAŢILOR
	     Comisia pentru politică economică,

               reformă şi privatizare

      Nr. 4c-1/222/2013
      
	                           Comisia juridică, 

                     de disciplină şi imunităţi                 

                        Nr. 4c-11/939/2013
 


                                                                                                            Nr. PL-x  264/2013









               Bucureşti, 18.10.2016  
RAPORT COMUN

asupra 

proiectului de Lege pentru aprobarea

Ordonanţei de urgenţă a Guvernului nr. 51/2013 pentru modificarea şi completarea 

Ordonanţei de urgenţă a Guvernului nr. 109/2011 
privind guvernanţa corporativă a întreprinderilor publice

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 51/2013 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, transmis cu adresa nr. PL-x 264 din 2 septembrie 2013, înregistrată sub nr. 4c-1/222, respectiv nr. 4c-11/939 din 3 septembrie 2013.
Conform prevederilor art. 75 din Constituţia României, republicată, şi ale                 art. 92 alin. (9) pct. 1 din Regulamentul Camerei Deputaţilor, republicat,                  Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 25 iunie 2013.

Consiliul Legislativ, prin avizul nr. 472 din 30 mai 2013, a avizat favorabil proiectul de ordonanţă de urgenţă, cu observații şi propuneri.
Comisia pentru administraţie publică, amenajarea teritoriului şi echilibru ecologic (în prezent Comisia pentru administraţie publică şi amenajarea teritoriului) a avizat favorabil proiectul de lege, conform avizului nr. 4c-6/328  din 10 septembrie 2013. 
Comisia pentru buget, finanţe şi bănci a avizat favorabil inițiativa legislativă, conform avizului  nr. 4c-2/364 din 11 septembrie 2013. 

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 51/2013 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, în sensul reglementării modalităţii de stabilire a remuneraţiei membrilor executivi şi neexecutivi ai consiliului de administraţie, a directorilor, precum şi a membrilor consiliului de administraţie sau, după caz, a membrilor consiliului de supraveghere.
Departamentul pentru Relația cu Parlamentul, prin adresa nr. 6807 din                   21 iunie 2016, înregistrată la Comisia pentru politică economică, reformă şi privatizare sub nr. 4c-1/153 din 21 iunie 2016, respectiv, la Comisia juridică, de disciplină şi imunităţi sub nr. 4c-11/821 din 22 iunie 2016, a înaintat membrilor celor două Comisii scrisoarea Ministerului Finanțelor Publice nr. 528071 din 15 iunie 2016 prin care, la punctul 2, se propune aprobarea prin lege a Ordonanţei de urgenţă a Guvernului nr. 51/2013, menționând faptul că, ,,o parte din prevederile cuprinse în acest act normativ nu sunt preluate în Legea nr. 111/2016, iar elementele structurale ale actului normativ care nu se modifică trebuie să rămână reglementări de sine stătătoare."
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat proiectul de lege menţionat mai sus și documentele care îl însoţesc în şedinţa din 18 octombrie 2016. Membrii Comisiei juridice, de disciplină şi imunităţi au examinat iniţiativa legislativă menţionată mai sus                                           în şedinţa din 27 septembrie 2016. 

Din totalul de 23 de membri ai Comisiei pentru politică economică, reformă şi privatizare și-au înregistrat prezența 22 deputaţi, iar din numărul total de                        24 de membri ai Comisiei juridice, de disciplină şi imunităţi deputații au participat la dezbateri, conform listei de prezență.
Potrivit reglementărilor art. 56 alin. (2) din Regulamentul Camerei Deputaţilor, republicat, la lucrările Comisiei pentru politică economică, reformă şi privatizare a participat, în calitate de invitat, din partea Ministerului Finanțelor Publice, doamna consilier superior Lucia Negoiță. 
În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 51/2013 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, în forma adoptată de Senat. 
În raport cu obiectul şi conţinutul său, iniţiativa legislativă face parte din categoria legilor ordinare.
                              VICEPREŞEDINTE                                            PREŞEDINTE                                                                                                               
                                                                                                                                                                                                                                                                                                                                                                                       
     Aurel VAINER                                          Bogdan Liviu CIUCĂ
                                   SECRETAR                                                       SECRETAR                  
         Cornel ITU                                                       Vasile VARGA      
                         ŞEF SERVICIU


                  Consilier parlamentar      
            Lidia-Graziella SEGĂRCEANU



           Florica Manole                                        
PAGE  
2

